大雪獨留尉氏有客入驛呼與飲至醉詰旦客南去竟不知其誰
作者：蘇軾
朝代：宋

paragraphs: 古驛無人雪滿庭，有客冒雪來自北。
紛紛笠上已盈寸，下馬登堂面蒼黑。
苦寒有酒不能飲，見之何必問相識。
我酌徐徐不滿觥，看客倒盡不留澀。
千門晝閉行路絕，相與笑語不知夕。
醉中不復問姓名，上馬忽去橫短策。